**ԱՆԻ ՀԱՄԱՅՆՔԻ ՂԵԿԱՎԱՐ ԱՐՄԱՆ ՍԱՐԻԲԵԿՅԱՆԻ ՈՒՂԵՐՁԸ՝ ՀՀ ՔԱՂԱՔԱՑՈՒ ՕՐՎԱ ԱՌԹԻՎ**

Սիրելի՛ անեցիներ, ջերմորեն շնորհավորում եմ բոլորիս Քաղաքացու օրվա առթիվ:

Հայաստանի Հանրապետության քաղաքացի լինելը ոչ միայն պատիվ է, այլև մեծ պարտավորություն:

Մեր երկիրն իր կայացման ճանապարհին հաղթահարել է բազմաթիվ մարտահրավերներ ու խոչընդոտներ , այսօր էլ շարունակում է իր առջեւ ծառացած դժվարությունները պատվով հաղթահարել։

  Հստակ գիտակցելով օրվա խորհուրդը՝ լինել համերաշխ ու միասնական, պետք է առաջ շարժվենք արժանապատիվ և բարեկեցիկ երկիր ունենալու ուղիով, որտեղ յուրաքանչյուրս՝ սկսած շարքային քաղաքացուց մինչեւ բարձրաստիճան պաշտոնյա, իր ուրույն դերը պետք է ունենա երկրի զարգացման ու շենացման գործում:

  Սիրելի՛ անեցիներ, եւս մեկ անգամ շնորհավորում եմ Հայաստանի Հանրապետության Քաղաքացու օրվա առթիվ՝ մաղթելով խաղաղ և արժանապատիվ կյանք։